ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 203.42 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 2.40 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
2,03,42,87,325
|
|
शेष टीके
|
|
2,40,46,140
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 203.42 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 2.40 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
रक्षा मंत्रालय
एयर मार्शल डी चौधरी राष्ट्रीय रक्षा कॉलेज के नए कमांडेंट
एयर मार्शल डी चौधरी ने वाइस एडमिरल श्रीकांत से राष्ट्रीय रक्षा कॉलेज के नए कमांडेंट का पदभार ग्रहण किया। इस नियुक्ति से पहले एयर मार्शल चौधरी पश्चिमी वायु कमान, मुख्यालय, नई दिल्ली में वरिष्ठ वायुसेना अधिकारी थे।
एयर मार्शल चौधरी राष्ट्रीय रक्षा अकादमी के पूर्व छात्र हैं। वे 22 दिसंबर, 1983 को वायुसेना के लड़ाकू दल में शामिल किए गए थे। एयर मार्शल चौधरी रॉयल कॉलेज ऑफ डिफेंस स्टडीज, ब्रिटेन के भी छात्र रहे हैं। उन्होंने किंग्स कॉलेज लंदन से सामरिक एवं अंतर्राष्ट्रीय सुरक्षा विषय में पोस्ट ग्रेज्युट किया और रक्षा एवं सामरिक अध्ययन में एम.फिल की डिग्री भी हासिल की।
उन्हें मिग-21, मिग-27, मिग-29 और एसयू-30 विमान के सभी प्रकारों के उड़ान का अनुभव है। वह फाइटर कॉम्बैट लीडर और इंस्ट्रूमेंट रेटिंग एग्जामिनर हैं। उन्होंने प्रतिष्ठित टैक्टिक्स और एयर कॉम्बैट डेवलपमेंट प्रतिष्ठान और कम्पोजिट बैटल रिस्पॉन्स एंड एनालिसिस  समूह के प्रमुख के अलावा एक फ्रंटलाइन फाइटर स्क्वाड्रन और दो फ्रंटलाइन फाइटर बेस की कमान संभाली है। वे रणनीतिक, परिचालन और सामरिक स्तरों पर हवाई संचालन की योजना और निष्पादन में सक्रिय रूप से शामिल रहे हैं। उन्होंने वायु मुख्यालय और परिचालन कमान मुख्यालय में महत्वपूर्ण पदों पर काम किया हैं।
27 अप्रैल, 1960 को स्थापित राष्ट्रीय रक्षा कॉलेज रक्षा मंत्रालय के तहत एक प्रमुख संस्थान है और यह राष्ट्र के सामरिक शिक्षा का सर्वोच्च संस्थान है। इसमें “राष्ट्रीय सुरक्षा एवं सामरिक अध्ययन” पर 47 सप्ताह की अवधि का प्रतिष्ठित वार्षिक पाठ्यक्रम चलाया जाता है जिसकी राष्ट्रीय और अंतरराष्ट्रीय स्तर पर बहुत मांग है। वर्तमान में इसके पूर्व छात्रों की संख्या लगभग 4000 है जो कई अहम जिम्मेदारियां निभा रहे हैं।
आरकेमीणा/आरएनएम/एएम/एके/एसके - 4799
(Visitor Counter : 204
शिक्षा मंत्रालय
राष्ट्रीय परीक्षा एजेंसी ने जुलाई - 2020 में होने वाली राष्ट्रीय पात्रता सह प्रवेश परीक्षा  स्थगित किए जाने कीखबर को कोरी अफवाह बताते हुए इसपर स्पष्टीकरण जारी किया है
एनटीए ने उम्मीदवारों और उनके अभिभावकों को सूचित किया कि उसने या संबंधित अधिकारियों ने परीक्षा स्थगित किए जाने के बारे में कोई कोई निर्णय नहीं लिया है
राष्ट्रीय पात्रता सह प्रवेश परीक्षा जुलाई - 2020 को लेकर राष्ट्रीय परीक्षा एजेंसी ने बेहद जरूरी नोटिस जारी किया है। एनटीए ने इसके जरिए उम्मीदवारों और उनके अभिभावकों को परीक्षा के बारे में एक नए फर्जीवाड़े के संबंध में आगाह किया है।
एनटीए ने कहा है कि उसके संज्ञान में आया है कि “राष्ट्रीय पात्रता सह प्रवेश परीक्षा  जुलाई 2020 स्थगित”शीर्षक से 15 जून 2020 को जारी किया गया एक फर्जी सार्वजनिक नोटिस विभिन्न स्रोतों के माध्यम से और सोशल मीडिया पर प्रसारित किया जा रहा है।
एनटीए ने कहा है कि उसने इसे गंभीरता से लिया है और उम्मीदवारों, अभिभावकों तथा आम जनता को गुमराह करने के इरादे से जारी किये गए इस फर्जी नोटिस के स्रोत की जांच कर रहा है। ऐसे जनविरोधी तत्वों के खिलाफ कड़ी कार्रवाई की जाएगी।
एनटीए ने कहा है कि सभी उम्मीदवारों, अभिभावकों और जनता को सूचित किया जाता है कि एनटीए या संबंधित अधिकारियों द्वारा आज तक ऐसा कोई निर्णय नहीं लिया गया है। इसलिए सार्वजनिक रूप जारी ऐसी भ्रामक खबरों के प्रति सतर्क रहने की सलाह दी जाती है। एनटीए ने परीक्षा के बारे में केवल उसकी आधिकारिक वेबसाइट www.nta.ac.inऔर ntaneet.nic.in पर उपलब्ध सूचनाओं पर ही भरोसा करने की सलाह दी है।
इस संबंध में एनटीए द्वारा 11 मई 2020 को जारी नवीनतम जानकारी उसकी आधिकारिक वेबसाइट https://data.nta.ac.in/Download/Notice/Notice 20200511063520.pdfपर उपलब्ध है।
एनटीए नेएक बार फिर से उम्मीदवारों, उनके अभिभावकों और आम जनता को www.nta.ac.inand ntaneet.nic.inपर उपलब्ध ताजा जानकारी और सूचनाओं को देखने की सलाह दी है।
जल संसाधन, नदी विकास एवं गंगा संरक्षण मंत्रालय
देहरादून के पास यमुना पर बहुउद्देश्यीय लखवाड़ परियोजना के निर्माण के लिए श्री नितिन गडकरी कल उत्तराखंड, उत्तर प्रदेश, हिमाचल प्रदेश, राजस्थान, हरियाणा और दिल्ली के मुख्यमंत्रियों के साथ सहमति पत्र पर हस्ताक्षर करेंगे
परियोजना से 300 मेगावाट बिजली का उत्पादन होगा, 33,780 हेक्टेयर भूमि के लिए सिंचाई की व्यवस्था होगी और 78.83 एमसीएम पानी उपलब्ध होगा
बिजली उत्पादन का खर्च उत्तराखंड वहन करेगा, बिजली उत्पादन का पूरा लाभ राज्य को मिलेगा
परियोजना से जुड़े सिंचाई हिस्से का 90 फीसदी खर्च केन्द्र सरकार देगी जबकि 10 प्रतिशत हिस्सा छह राज्यों द्वारा वहन किया जाएगा और उसी हिसाब से उन्हें सिंचाई के लिए पानी मिलेगा
जल संसाधन, नदी विकास और गंगा संरक्षण तथा जहाजरानी, सड़क परिवहन और राजमार्ग मंत्री श्री नितिन गडकरी ऊपरी यमुना बेसिन क्षेत्र में 3966.51 करोड़ रुपये की लागत वाली लखवाड़ बहुउद्देशीय परियोजना के निर्माण के लिए उत्तर प्रदेश के मुख्यमंत्री श्री योगी आदित्यनाथ, राजस्थान की श्रीमती वसुन्धरा राजे, उत्तराखंड के श्री त्रिवेंद्र सिंह रावत, हरियाणा के श्री मनोहर लाल, हिमाचल प्रदेश के श्री जयराम ठाकुर और दिल्ली के श्री अरविंद केजरीवाल के साथ कल नई दिल्ली में एक समझौता ज्ञापन पर हस्ताक्षर करेंगे।
लखवाड़ परियोजना के तहत उत्तराखंड में देहरादून जिले के लोहारी गांव के पास यमुना नदी पर 204 मीटर ऊंचा कंक्रीट का बांध बनाया जाना है। बांध की जल संग्रहण क्षमता 330.66 एमसीएम होगी। इससे 33,780 हेक्टेयर भूमि की सिंचाई की जा सकेगी। इसके अलावा इससे यमुना बेसिन क्षेत्र वाले छह राज्यों में घरेलू तथा औद्योगिक इस्तेमाल और पीने के लिए 78.83 एमसीएम पानी उपलब्ध कराया जा सकेगा। परियोजना से 300 मेगावाट बिजली का उत्पादन होगा। परियोजना निर्माण का काम उत्तराखंड जल विद्युत निगम लिमिटेड करेगा।
परियोजना पर आने वाले कुल 3966.51 करोड़ रुपये की लागत में से बिजली उत्पादन पर होने वाले 1388.28 करोड़ का खर्च उत्तराखंड सरकार वहन करेगी। परियोजना पूरी हो जाने के बाद तैयार बिजली का पूरा फायदा भी उत्तराखंड को ही मिलेगा। परियोजना से जुड़े सिंचाई और पीने के पानी की व्यवस्था वाले हिस्से के कुल 2578.23 करोड़ के खर्च का 90 प्रतिशत  केन्द्र सरकार वहन करेगी जबकि बाकी 10 प्रतिशत का खर्च छह राज्यों के बीच बांट दिया जाएगा। इसमें हरियाणा को 123.29 करोड़ रुपये, उत्तर प्रदेश और उत्तराखंड में से प्रत्येक राज्य को 86.75 करोड़ रुपये, राजस्थान को 24.08 करोड़ रुपये, दिल्ली को 15.58 करोड़ रुपये तथा हिमाचल प्रदेश केा 8.13 करोड़ रुपये देने होंगे।
लखवाड़ परियोजना के तहत संग्रहित जल का बंटवारा यमुना के बेसिन क्षेत्र वाले छह राज्यों के बीच 12.05.1994 को किये गये समझौता ज्ञापन की व्यवस्थाओं के अनुरूप होगा। लखवाड़ बांध जलाशय का नियमन यूवाईआरबी के जरिए किया जाएगा।
लखवाड़ बहुउद्देशीय परियोजना के अलावा ऊपरी यमुना क्षेत्र में किसाऊ और रेणुकाजी परियोजनाओं का निर्माण भी होना है। किसाऊ परियोजना के तहत यमुना की सहायक नदी टौंस पर देहरादून जिले में 236 मीटर ऊंचा कंक्रीट का बांध बनाया जाएगा। वहीं रेणुकाजी परियोजना के तहत यमुना की सहायक नदी गिरि पर हिमाचल प्रदेश के सिरमौर जिले में 148 मीटर ऊंचे बांध का निर्माण किया जाएगा।
निर्वाचन आयोग
दिनांक 29.03.2023 को सेवानिवृत्त होने वाले सदस्यों की सीटों को भरने हेतु विधानसभा के सदस्यों  द्वारा आंध्र प्रदेश और तेलंगाना की विधान परिषदों के द्विवार्षिक चुनाव
संबंधित विधानसभाओं  के सदस्यों द्वारा निर्वाचित आंध्र प्रदेश और तेलंगाना की विधान परिषदों के 10 सदस्यों का कार्यकाल निम्नलिखित विवरण के अनुसार 29.03.2023 को उनकी सेवानिवृत्ति के साथ समाप्त होने वाला है: -
आंध्र प्रदेश
|
|
क्र.सं
|
|
सदस्य का नाम
|
|
सेवानिवृत्ति की तिथि
|
|
1.
|
|
चल्ला भागीरथ रेड्डी 
|
|
29.03.2023
|
|
-
|
|
नारा लोकेश
|
|
-
|
|
पोथुला सुनीथा
|
|
-
|
|
बचुला अर्जुनुडु
|
|
-
|
|
डोक्का माणिक्य वरप्रसाद राव
|
|
-
|
|
वराह वेंकट सूर्यनारायण राजू पेनुमत्सा
|
|
-
|
|
गंगुला प्रभाकर रेड्डी
तेलंगाना
|
|
-
|
|
एलिमिनेती कृष्णा रेड्डी
|
|
29.03.2023
|
|
-
|
|
गंगाधर गौड़ वुल्लोला
|
|
-
|
|
नवीन कुमार कुरमैयागरी
- आयोग ने निम्नलिखित कार्यक्रम के अनुसार संबंधित विधान सभाओं के सदस्यों द्वारा आंध्र प्रदेश और तेलंगाना विधान परिषदों के उपर्युक्त द्विवार्षिक चुनाव कराने का निर्णय लिया है: -
|
|
क्र.सं
|
|
कार्यक्रम
|
|
तिथि
|
|
-
|
|
अधिसूचना जारी
|
|
06 मार्च 2023 
|
|
-
|
|
नामांकन दाखिल करने की अंतिम तिथि
|
|
13 मार्च 2023 
|
|
-
|
|
नामांकन पत्रों की जांच
|
|
14 मार्च 2023 
|
|
-
|
|
उम्मीदवारी वापस लेने की अंतिम तिथि
|
|
16 मार्च 2023 
|
|
-
|
|
मतदान की तिथि
|
|
23 मार्च 2023 
|
|
-
|
|
मतदान का समय
|
|
सुबह 09:00 बजे से शाम 04:00 बजे तक
|
|
-
|
|
मतगणना
|
|
23 मार्च 2023 , शाम 05:00 बजे
|
|
-
|
|
तिथि जिससे पहले चुनाव संपन्न हो जाएगा
|
|
25 मार्च 2023 
- पूरी चुनाव प्रक्रिया के दौरान सभी लोगों द्वारा दिनांक 03.11.2022 को भारत निर्वाचन आयोग द्वारा जारी प्रेस विज्ञप्ति के पैरा 33 में निहित कोविड-19 से संबंधित व्यापक दिशानिर्देशों, जोकि लिंक https://eci.gov.in/files/file/14534-general-election-to-legislative-assembly-of-gujarat-2022-reg/ पर उपलब्ध हैं, का पालन जहां कहीं भी लागू हो, किया जाना चाहिए।
- आंध्र प्रदेश और तेलंगाना के मुख्य सचिवों को संबंधित राज्य के एक वरिष्ठ अधिकारी की प्रतिनियुक्ति करने का निर्देश दिया जा रहा है ताकि चुनाव कराने की व्यवस्था करते समय कोविड-19 के रोकथाम के उपायों से संबंधित मौजूदा निर्देशों का अनुपालन सुनिश्चित किया जा सके।
रक्षा मंत्रालय
एनसीसी देश भर में स्वच्छता साइकिल रैली निकाली
प्रधानमंत्री श्री नरेन्द्र मोदी ने 2 अक्टूबर, 2014 को नई दिल्ली के राजपथ से ‘स्वच्छ भारत अभियान’ का शुभारंभ किया था। अभियान का लक्ष्य 2 अक्टूबर, 2019 तक ‘स्वच्छ भारत’ के विजन को पूरा करना है।
नेशनल कैडेट कोर  ने स्वच्छ भारत अभियान का अहम हिस्सा बनने की पहल करते हुए इसमें सक्रिय रूप से भाग लिया है। इसके तहत एनसीसी द्वारा पूरे देश में साइकिल रैली आयोजित की गई है, जिसमें देश के विभिन्न हिस्सों से एनसीसी कैडेट भाग ले रहे हैं। यह रैली देश के चार विभिन्न हिस्सों, दक्षिण में तिरुअंनतपुरम और पुद्दुचेरी, पूर्वोत्तर में गुवाहाटी, उत्तर में जम्मू तथा पश्चिम में पणजी से शुरू होकर 27 सितम्बर, 2019 को नई दिल्ली के इंडिया गेट में ‘स्वच्छ भारत हरित भारत’ के संदेश के साथ संपन्न होगी। रैली के नई दिल्ली पहुंचने के अवसर पर आयोजित होने वाले कार्यक्रम में रक्षा राज्य मंत्री श्री श्रीपद येसो नाइक मुख्य अतिथि होंगे। इस अवसर पर देश भर से आए एनसीसी के 1800 कैडेट और 725 साइकिल सवार के अलावा कई गणमान्य लोग भी उपस्थित रहेंगे।
प्रधानमंत्री कार्यालय
प्रधानमंत्री ने ब्राजील में डीफलिंपिक 2021 में भाग लेने वाले प्रतिभाशाली एथलीटों को शुभकामनाएं दीं
प्रधानमंत्री श्री नरेन्द्र मोदी ने ब्राजील में डीफलिंपिक 2021 में भाग लेने वाले प्रतिभाशाली एथलीटों को शुभकामनाएं दी हैं। श्री मोदी ने यह भी कहा कि एथलीटों ने खेलों के लिए प्रस्थान से पूर्व राष्ट्रीय युद्ध स्मारक का दौरा किया, उनके इस हाव-भाव से वे वास्तव में प्रभावित हुए हैं।
प्रधानमंत्री ने ट्वीट किया;
"भारत आज से शुरू होने वाले #Deaflympics2021 में हमारी टीम का हौसला बढ़ा रहा है। हमारे सभी प्रतिभाशाली एथलीटों को शुभकामनाएं।
खेलों के लिए प्रस्थान से पूर्व उन्होंने राष्ट्रीय युद्ध स्मारक का दौरा किया, उनके इस हाव-भाव से मैं वास्तव में प्रभावित हुआ।"
आयुष
चिकित्सीय उल्टी  के लिए उन्नत स्वचालित प्रणाली या उपकरण के उपयोग के लिए पेटेंट प्रदान किया गया
चिकित्सीय एमिसिस द्वारा आयुर्वेद उपचार अब सरल और सुविधाजनक
आयुष क्षेत्र लगातार विभिन्न आयुर्वेद उपचारों के लिए प्रौद्योगिकी और नए नवोन्मेषों का उपयोग करने का प्रयास कर रहा है। चिकित्सीय उल्टी  के लिए एक उन्नत स्वचालित प्रणाली या उपकरण विकसित किया गया है, जो इस चिकित्सा को सरल और सुविधाजनक बना देगा। भारतीय चिकित्सा प्रणाली के लिए राष्ट्रीय आयोग  में बोर्ड ऑफ आयुर्वेद के अध्यक्ष डॉ. बी. श्रीनिवास प्रसाद और आविष्कारक की उनकी टीम को भारत सरकार के पेटेंट नियंत्रक द्वारा चिकित्सीय उल्टी के लिए उन्नत स्वचालित प्रणाली या उपकरण विकसित करने के लिए एक पेटेंट प्रदान किया गया।
आयुर्वेद में पंचकर्म प्रमुख उपचार पद्धति हैं। पंचकर्म को रोकथाम, प्रबंधन, इलाज के साथ-साथ कायाकल्प उद्देश्य के लिए किया जाता है। वामन , विरेचना , बस्ती , नास्या  पंचकर्म के तहत पांच प्रक्रियाएं हैं।
वामन यानी, एक चिकित्सीय प्रक्रिया जो मौखिक मार्ग के माध्यम से अशुद्धियों या दोषों को बाहर निकालती है। रोगी और पंचकर्म विशेषज्ञ सलाहकार दोनों के लिए प्रभाव में लाने की प्रक्रिया कठिन है। इसके अलावा उल्टी को स्वच्छता से संभालना एक बड़ी चुनौती है। अब तक प्रक्रिया को आसान बनाने के लिए कोई भी तकनीक विकसित नहीं हुई है।
पेटेंट वाले वर्तमान 'उन्नत स्वचालित उपकरण या चिकित्सीय उल्टी की प्रणाली' को कठिन वमन प्रक्रिया को आराम से कराने के लिए विकसित किया गया है। यह तकनीक प्रक्रिया के दौरान रोगियों के महत्वपूर्ण डेटा की निगरानी के लिए मॉनीटर से लैस है। उल्टी को स्वच्छता से और जैव चिकित्सकीय कचरा प्रबंधन नीति के अनुसार संभालने के लिए प्रावधान है। इसे आपातकालीन किट के साथ प्रदान किया जाता है जिसकी प्रक्रिया की जटिलताओं का प्रबंधन करने के लिए आवश्यकता होती है। प्रक्रिया का आकलन करने के लिए आवश्यक नैदानिक मापदंड भी स्वचालित हैं। कुल मिलाकर यह तकनीक वामन प्रक्रिया को आराम से कराने के लिए पूर्ण समाधान है।
इस उत्पाद को केएलई आयुरवर्ल्ड के डॉ. एपीजे अब्दुल कलाम अयुरटेक इनक्यूबेशन सेंटर और बेलगावी, कर्नाटक में केएलई इंजीनियरिंग कॉलेज ने विकसित किया है। प्रौद्योगिकी आईआईसीडीसी 2018 और एनएसआरसीईएल, आईआईएम बैंगलोर में इनक्यूबेट में शीर्ष 10 में थी और डीएसटी और टेक्सास इंस्ट्रूमेंट्स द्वारा सहायता प्राप्त थी।
यह उन्नत स्वचालित प्रणाली आयुर्वेद बिरादरी को प्रौद्योगिकी के उपयोग के साथ आयुर्वेद को पढ़ाने और अभ्यास करने में मदद करेगी। आगे चलकर इस आविष्कार के व्यावसायीकरण पर भी ध्यान दिया जा रहा है, ताकि इसे देश के सभी अस्पतालों में इस्तेमाल किया जा सके।
सूचना और प्रसारण मंत्रालय
केन्द्रीय सूचना एवं प्रसारण और युवा कार्यक्रम एवं खेल मंत्री श्री अनुराग सिंह ठाकुर ने “चल मन वृंदावन” कॉफी टेबल बुक लॉन्च की
केन्द्रीय सूचना एवं प्रसारण और युवा कार्यक्रम एवं खेल मंत्री श्री अनुराग सिंह ठाकुर ने आज मुंबई में आयोजित एक कार्यक्रम में ‘चल मन वृंदावन’ कॉफी टेबल बुक का अनावरण किया। इस कॉफी टेबल बुक को इंडियन ऑयल कॉर्पोरेशन लिमिटेड ने सहायता प्रदान की है। कॉफी टेबल बुक को मथुरा निर्वाचन क्षेत्र की सांसद श्रीमती हेमा मालिनी, इंडियन ऑयल के अध्यक्ष श्रीकांत माधव वैद्य, ‘चल मन वृंदावन’ के लेखक और संपादक डॉ. अशोक बंसल और बिमटेक के निदेशक एवं ‘चल मन वृंदावन’ के प्रकाशक डॉ. हरिवंश चतुर्वेदी की उपस्थिति में प्रस्तुत किया गया।
‘चल मन वृंदावन’ पुस्तक विश्व स्तर पर प्रसिद्ध मंदिरों के शहर वृंदावन की समृद्ध विरासत की एक झलक प्रदान करती है। यह पुस्तक उन महत्वपूर्ण आंकड़ों और ऐतिहासिक घटनाओं का उत्सव मनाती है जिन्होंने आज इस क्षेत्र की पहचान को आकार दिया है।
सांसद श्रीमती हेमा मालिनी के नेतृत्व में कॉफी टेबल बुक को तैयार करने में लगी टीम की सराहना करते हुए श्री अनुराग सिंह ठाकुर ने कहा कि ब्रज का सांस्कृतिक परिदृश्य अविश्वसनीय रूप से विविध और विशाल है। पुस्तक के खंडों में एक स्पष्ट और बोधगम्य संदेश सुनिश्चित किया गया है। इसने ब्रज के प्रत्यक्ष ज्ञान की तलाश करने वाले विद्वानों, पर्यटकों और यात्रियों के बीच अत्यधिक लोकप्रियता पाई है। उन्होंने कार्यक्रम के दौरान एक फैशन शो आयोजित करने के लिए भी टीम को बधाई दी।
जी-20 की भारत की अध्यक्षता के बारे में बोलते हुए केन्द्रीय मंत्री श्री अनुराग सिंह ठाकुर ने इस बात पर प्रकाश डाला कि कैसे राष्ट्र ने अपनी समृद्ध सांस्कृतिक और पारम्परिक विरासत को अतिथि प्रतिनिधियों के समक्ष सफलतापूर्वक प्रदर्शित किया है, जिसका समापन जी-20 देशों के राष्ट्राध्यक्षों की यात्राओं के साथ हुआ। उन्होंने कहा कि भारत ने डिजिटल इंडिया, इमर्सिव टेक और भी कई उपलब्धियों सहित अपने तकनीकी कौशल को प्रदर्शित करने के लिए इस मंच का लाभ उठाया। उन्होंने राष्ट्र की शक्ति को प्रभावी ढंग से प्रदर्शित करने के लिए ऐसे अवसरों का उपयोग करने के महत्व पर जोर दिया।
केंद्रीय मंत्री ने प्रधानमंत्री श्री नरेन्द्र मोदी द्वारा स्वतंत्रता दिवस के भाषण के दौरान प्रतिपादित पंच प्रण या पांच प्रतिज्ञाओं को भी याद किया, जो अगले 25 वर्षों में एक विकसित देश बनने की भारत की यात्रा में महत्वपूर्ण हैं, जिसे अमृत काल कहा जाता है। उन्होंने उपस्थित सभी लोगों से इन पांच प्रतिज्ञाओं को पूरा करने और विकसित भारत के विचार को साकार करने का आह्वान किया।
अपने भाषण में श्रीमती हेमा मालिनी ने ‘चल मन वृंदावन’ को मूर्त रूप देने के लिए अपना उत्तरदायित्व निभाने वाली टीम को बधाई दी। उन्होंने अपने कार्यकाल के दौरान किए गए परिवर्तनकारी बदलावों को याद करते हुए मथुरा निर्वाचन क्षेत्र के लिए सांसद के रूप में सेवा करने का अवसर देने के लिए आभार व्यक्त किया।
सड़क परिवहन एवं राजमार्ग मंत्रालय
सड़क परिवहन एवं राजमार्ग मंत्रालय ने सड़क बुनियादी ढांचा क्षेत्र में तकनीकि सहयोग के लिए ऑस्ट्रीया के साथ समझौते पर हस्ताक्षर किया
सड़क परिवहन एवं राजमार्ग मंत्रालय नेऑस्ट्रीया गणराज्य के जलवायु कार्यान्वयन, पर्यावरण, ऊर्जा और नवाचार एवं तकनीकि मंत्रालय के साथ सड़क बुनियादी ढांचा क्षेत्र में तकनीकि सहयोग के लिए आज यहाँ एक समझौता ज्ञापन पर हस्ताक्षर किए। इस समझौते का उद्देश्य दोनों देशों में सड़क परिवहन, सड़क/राजमार्ग बुनियादी विकास, प्रबंधन एवं प्रशासन, सड़क सुरक्षा और कुशल परिवहन तंत्र के क्षेत्र में द्विपक्षीय सहयोग और साझेदारी को बढ़ावा देना है। यह समझौता दोनों देशों के बीच लंबित द्विपक्षीय सम्बन्धों को भी मजबूत करने और पारस्परिक व्यापार को बढ़ावा देने और क्षेत्रीय एकीकरण के क्षेत्र में भी मददगार होगा।
वर्ष 1949 में द्विपक्षीय सम्बन्धों की शुरुआत के बाद से ही भारत के ऑस्ट्रीया के साथ अच्छे कूटनीतिक संबंध रहे हैं। दोनों देश मित्रवत आर्थिक और कूटनीतिक संबंध साझा करते हैं। सड़क और राजमार्ग के क्षेत्र में ऑस्ट्रीया विश्व स्तर की तकनीकि का क्रियान्वयन करता है, जिसमें इलेक्ट्रोनिक टोल सिस्टम, कुशल परिवहन तंत्र, यातायात प्रबंधन तंत्र, सुरंग मार्ग निगरानी तंत्र, जियो मैपिंग और भूस्खलन संरक्षण उपाय शामिल हैं।
सड़क परिवहन क्षेत्र में भारत-ऑस्ट्रीया के बीच द्विपक्षीय साझेदारी, सड़क सुरक्षा में सुधार और इस क्षेत्र में निवेश आकर्षित करने समेत विभिन्न आयामों से दोनों देशों के लिए लाभकारी होने वाला है। अतः पहले से ही बेहतर द्विपक्षीय सम्बन्धों को और बेहतर करने के लिए परिवहन क्षेत्र में किया गया यह समझौता कारगर होगा।
इस समहौता ज्ञापन पर सड़क परिवहन एवं राजमार्ग मंत्रालय में अपर सचिव श्री के.सी. गुप्ता और ऑस्ट्रीया की राजदूत ब्रिगिट्टे ओपींगर-वाल्शोफर ने हस्ताक्षर किए।
प्रधानमंत्री कार्यालय
प्रधानमंत्री ने फिट इंडिया अभियान शुरु किया
नया भारत फिट भारत होना चाहिए - प्रधानमंत्री
अपनी जीवन शैली बदलें, फिटनेस को आदत बनाएं, प्रधानमंत्री का देशवासियों से आग्रह
फिटनेस हमारी ऐतिहासिक विरासत का हिस्सा - प्रधानमंत्री
नए भारत को फिट भारत बनाने के लिए एक स्वस्थ व्यक्ति, एक स्वस्थ परिवार और एक स्वस्थ समाज आवश्यक - प्रधानमंत्री
प्रधानमंत्री श्री नरेन्द्र मोदी ने राष्ट्रीय खेल दिवस के अवसर पर आज नई दिल्ली में आयोजित एक समारोह में फिट इंडिया अभियान की शुरूआत की। प्रधानमंत्री ने देशवासियों से आग्रह किया कि वे फिटनेस को अपनी जीवन शैली का हिस्सा बनाएं।
मेजर ध्यानचंद के जन्म दिवस पर जन अभियान की शुरुआत करते हुए प्रधानमंत्री ने अपने खेल और तकनीक से दुनिया का दिल जीतने वाले भारत के खेल प्रतिमान मेजर ध्यानचंद को श्रद्धांजलि अर्पित की। उन्होंने देश के उन युवा खिलाड़ियों को बधाई दी जिन्होंने अपने प्रयासों से विश्व मंच पर तिरंगा लहराया।
प्रधानमंत्री ने कहा कि इन खिलाड़ियों के पदक न केवल उनके कठोर परिश्रम का परिणाम है बल्कि नए भारत के जोश और नए विश्वास की झलक है।
प्रधानमंत्री ने कहा कि ‘फिट इंडिया अभियान’ राष्ट्रीय लक्ष्य और उसकी महत्वकांक्षा बनना चाहिए। देश को उत्साहित करने का प्रयास करते हुए, प्रधानमंत्री ने कहा कि फिट इंडिया अभियान को सरकार द्वारा शुरु तो किया जा सकता है लेकिन इसकी अगुवाई लोगों को करनी होगी और इसे सफल बनाना होगा।
प्रधानमंत्री ने कहा कि सफलता का संबंध फिटनेस से है औऱ जीवन के किसी भी क्षेत्र में प्रतिमान स्थापित करने वाले लोगों की सफलता में एक समानता है और उनका फिट रहना, फिटनेस पर ध्यान देना और फिटनेस की चाहत रखना।
प्रधानमंत्री ने कहा “प्रौद्योगिकी ने हमारी शारीरिक क्षमता कम कर दी है और हमारी फिटनेस की आदत छीन ली है तथा आज हम अपनी परंपरागत कार्यप्रणालियों और जीवनशैली से अनभिज्ञ हो गए हैं, जो हमें स्वस्थ रख सकती हैं। समय के साथ हमारे समाज ने फिटनेस को कम महत्व देकर खुद से दूर कर दिया है। पहले एक व्यक्ति कई किलोमीटर पैदल अथवा साइकिल पर चलता था, आज मोबाइल ऐप हमें बताता है कि हम कितने कदम चले हैं।”
प्रधानमंत्री ने कहा, “भारत में आज जीवनशैली से जुड़ी बीमारियां बढ़ रही हैं और उससे युवा भी प्रभावित हो रहे हैं। डायबिटीज और हाइपरटेंशन के मामले बढ़ रहे हैं और यहां तक की भारत में बच्चों में भी यह बीमारियां देखने को मिल रही हैं। लेकिन जीवनशैली में मामूली बदलाव से जीवनशैली से जुड़ी इन बीमारियों से बचा जा सकता है। फिट इंडिया अभियान जीवनशैली में मामूली बदलाव लाने का एक प्रयास है।”
प्रधानमंत्री ने कहा कि किसी भी पेशे से जुड़े लोग अपने पेशे में और प्रभावी भूमिका निभा सकते हैं यदि वे मानसिक और शारीरिक रूप से फिट रहे। यदि शरीर फिट है तो आप मानसिक रूप से भी फिट हैं। खेलों का फिटनेस से सीधा संबंध है। लेकिन फिट इंडिया अभियान का उद्देश्य फिटनेस से भी आगे बढ़कर है। फिटनेस केवल एक शब्द नहीं है बल्कि एक स्वस्थ और समृद्ध जीवन का आवश्यक स्तंभ है। जब हम लड़ाई के लिए खुद को तैयार करते हैं, हम देश को लोहे की तरह मजबूत बनाते हैं। फिटनेस हमारी ऐतिहासिक विरासत का हिस्सा है। भारत के हर कोने में फिटनेस से जुड़े खेल और खेल-कूद होते हैं। शरीर को तैयार करते समय शरीर के अंगों पर अधिक ध्यान देकर और शरीर के हिस्सों के बीच तालमेल बनाकर दिमाग को भी शिक्षित किया जाता है। नए भारत को फिट भारत बनाने के लिए एक स्वस्थ व्यक्ति, एक स्वस्थ परिवार और एक स्वस्थ समाज आवश्यक है।
प्रधानमंत्री ने कहा स्वस्थ व्यक्ति, स्वस्थ परिवार और स्वस्थ समाज यही नए भारत को श्रेष्ठ बनाने का रास्ता हैं। आज राष्ट्रीय खेल दिवस पर हम फिट इंडिया अभियान को मजबूत बनाने की प्रतिज्ञा करते हैं।
रक्षा मंत्रालय
मिशन सागर: आईएनएस ऐरावत कोविड राहत आपूर्ति के साथ थाईलैंड पहुंचा
इन दिनों जारी मिशन सागर के अंतर्गत आईएनएस ऐरावत दिनांक 3 सितंबर 2021 कोकोविड राहत सामग्री के साथ थाईलैंड के सट्टाहिप पहुंचा। जहाज थाईलैंडसरकार द्वारा चल रही कोविड-19 महामारी के खिलाफ अपनी लड़ाई में अनुमानितआवश्यकता के आधार पर 300 ऑक्सीजन कंसन्ट्रेटर वितरित कर रहा है ।
आईएनएस ऐरावत को दक्षिण पूर्व एशिया में उन मित्र देशों को कोविड राहत देनेके लिए तैनात किया गया है जो भारत सरकार द्वारा शुरू किए गए मिशन सागर  के तत्वावधान में कोविड 19 महामारी से जूझ रहे हैं। वर्तमान तैनाती में जहाज ने थाईलैंड पहुंचने सेपहले इंडोनेशिया और वियतनाम को कोविड राहत सामग्री पहुंचाई है।
एक लैंडिंग शिप टैंक  क्लास का जहाज़ आईएनएस ऐरावत पूर्वी नौसेनाकमान के तहत विशाखापत्तनम में पूर्वी नौसैनिक बेड़े का एक हिस्सा ह । जहाज को स्वदेशी रूप से डिजाइन किया गया है और इसे प्रतिकूल तटों पर सैन्यवाहनों और कार्गो को शामिल करने के लिए बनाया गया है। उनकी अन्य भूमिकामें मानवीय सहायता एवं आपदा राहत  शामिल है। इस प्रकार यह जहाज़इस मिशन के लिए पसंदीदा रहा है। जहाज ने अप्रैल 2021 से कोविड-19 से लड़नेके लिए देश के प्रयासों में सक्रिय रूप से भाग लिया है।
एमजी/एएम/एबी/केजे
(Visitor Counter : 380